Marija Reġina fl-art L-inkurunazzjoni fil-Konkati Fost il-pitturi u l-Ikonografija tal-Inkurunazzjoni tal-Madonna li nsibu f'pajjiżna, dik li nsibu fil-Kon-Katidral ta' San Ġwann fil-Belt Valletta hija fost l-ikbar pitturi li juru din ix-xena mistika. Fost l-aħħar opri artistiċi mill- kollezzjoni tal-Konkatidral ta' San Ġwann li ġew restawrati hemm pittura b'suġġett partikulari ħafna, għax turi żewġ misteri Marjani: it-tlugħ fis-sema tal-Madonna u l-inkurunazzjoni tagħha bħala reġina tas-sema u tal-art. Il- kwadru jinsab fis-sagristija tal- Konkatidral. Il-pittura, li mhux' magħruf min pittirha u meta, hi pjuttost partikolari għaliex turi l-Inkurunazzjoni tal-Madonna mit-Trinità Mqaddsa u fl-istess waqt ukoll it-tlugħ is-sema tal- Ritratt tal-Pittura tal-Inkurunazzjoni XRitratt: DOI — Clifton Fenech Hi partikolari wkoll għad-daqs enormi tagħha. Il-pittura hija maqsuma f'żewġ xeni. Fin-naħa ta' fuq naraw il-Verġni Marija mistrieħa fuq saqajha tal-lemin b'libsa ħamranija u mant kaħlani, filwaqt li fuq rasha għandha velu abjad. Fil-kompożizzjoni naraw ukoll il-misteru tat-Trinità Qaddisa, issimbolizzat bil-Missier, l-Iben u l-Ispirtu s-Santu li qegħdin impittra bl-istil tradizzjonali kif imdorrijin naraw pitturi Xi ħaġa differenti hija li l-Iben minflok salib f'idejh qed iżomm bandiera tar-Reliġjon li tissimbolizza r-rebħ fuq il-mewt. Imdawra madwarhom naraw għadd ta' anġli li joħolqu ċirku madwar ix-xena kollha, biż-żewġ anġli ta'quddiem qed iżommu vjolin u l-ieħor arpa. Fin-naħa t'isfel naraw l-att uman tal-pittura, issimbolizzati bil-qabar vojt ta' Marija u t-tnax-il Appostlu jħarsu lejn il-qabar kif ukoll lejn ix-xena tal- inkurunazzjoni. Ir-restawr ta' din il-pittura ġie fi tmiemu fix-xahar ta' Mejju tas-sena 2018, xahar li huwa ddedikat lill-Verġni Marija, fl-istess żmien fejn il-Papa Franġisku kien stabbilixxa l-festa ddedikata lill-Verġni Marija bħala 'Omm il-Knisja', iċċelebrata t-Tnejn wara Għid il-Ħamsin. Għaxar xhur ta' ħidma bla heda minn Fr Charles Vella u l-Fondazzjoni tal- Kon Katidral ta' San Ġwann taw lura lill-ġenerazzjonijiet sħaħ ta' Maltin u turisti pittura mill-isbaħ li issa ser tkun esebita fis-sagristija tal-Kon Katidral fil-Belt Valletta. Il-pittura kienet fi stat diżastruż. Kien ilha merfugħa għal għexieren ta' snin, wara li tneħħiet mit-tila fi żmien il-gwerra, intwiet u wara tpoġġiet fil- kripta — l-agħar ħaġa li tista' ssir lil pittura antika. Juru li mill-kuluri li hemm: il-blu hu magħmul minn Lapus Laziri. Lapus Laziri hu magħmul minn semi-precious stone, jiġifieri jidher ċar li l-kummissjonant ta' dan il-kwadru kien jiflaħ iħallas ċerti ammonti u l-artist xtaq li jikkunentah. Cvnthia De Giorgio spjegat li meta tneħħiet parti mill-inforra l-antika tal-kwadru, fuq wara nstab li kien hemm ħruq tax-xemgħat, indikazzjoni li xi darba l-kwadru seta' kien titular ta' xi knisja oħra. Żiedet li l-kwadru kien magħruf minn artisti li ħadmu lokalment bħal Stefano Erardi li ġieli kkuppjaw minnu f'xogħlijiet ikkummissjonati għal knejjes oħra. Is-Sinjura De Giorgio qalet li fuq kollox, ir-restawr għen biex joħorġu dettalji sbieħ li għamel l-artist, l-aktar il-kuluri vivaċi li uża. Matul is-snin sarulha wkoll numru ta' interventi u rtokki li ma kinux fidili għall-arti oriġinali, kif ukoll kellha ħruq li aktarx ġie kkawżat minn xemgħat wisq qrib tagħha. Dan apparti l-ħmieġ li akkumula matul is-snin li għatta l-arti tant li bilkemm baqa' jintagħraf is-suġġett. Fi kliem l-istess kuratriċi, hu maħsub li mal-409 ta' din il-pittura kienet qed tintilef. Iżda xogħol b'reqqa kbira ħareġ mill-ġdid il-kuluri sbieħ u vivaċi tipiċi tas-seklu 17 u tefgħu dawl fuq it-teknika u kwalità tal-pittura. Inkixfet ukoll it-tila oriġinali li hi ta' kwalità straordinarja. Is-Sinjura Cvnthia de Giorgio, Kuratur u CEO ta' Konkatidral ta' San Ġwann spjegat li 'Is-suġġett tal-pittura huwa oriġinali hekk kif l-Assunzjoni u l-Inkurunazzjoni tal-Verġni Marija huma f'xena waħda. Il-pittura kienet fi stat avvanzat ta' deterjorazzjoni minħabba l-movimenti li ġarrbet il-pittura, speċjalment meta tneħħiet mit-tilar u tpoġġiet f'maħżen fi żmien il-Gwerra. L-interventi fil-passat kienu jikkonsistu f' żebgħa żejda fuq partijiet sostanzjali tal-pittura li għattew dettalji mill-ikonografija u oskuraw l-estetika oriġinali tal-kompożizzjoni. Is-saffi jew il-passati tal-verniċ li ingħataw lill-pittura tant skuraw maż-żmien li għamlu l-qoxra tal-kanvas skura u kien diffiċli wieħed jifhem x'inhu s-suġġett. Il-metodi ta' restawr li ntużaw għal dan il-proġett neħħew l-interventi li saru fil-passat u ġabet lura l-pittura qrib l-istat oriġinali tagħha. Il-proċess kixef l-eleganza ikonografika tal-istil Mannerista ta' din il- pittura, prodott tal-aħħar tas-seklu sittax, li issa ser titpoġġa f'ambjent sigur. Fr Charles Vella, ir-restawratur prinċipali, spjega li din il-pittura, kbira erba' metri bi tlieta, sofriet minn kundizzjonijiet ħżiena ta' konservazzjoni speċjalment fit-Tieni Gwerra Dinjija. Matul is-snin il-pittura sofriet minn restawr ta' kwalità fqira u maż-żmien madwar 40 fil-mija tal-kulur spiċċa ntilef. Il-proċess tar-restawr ħa Il-il xahar fejn l-ewwel ġiet ittrattata t-tila minn quddiem u tneħħiet l-inforra l-qadima minn wara, flimkien ma' ħmieġ u kolol li trabbew maż-żmien. It-teknika tal-irtokk saret kif tilob l-etika tar- restawr: li jintgħażel min dak originali permezz ta' teknika 'puntinato'. Fl- aħħar tpoġġa l-verniċ ta' kwalità bħala miżura protettiva.